Názov psychodiagnostického a výskumného nástroja:

POČÍTAČOVÝ PROGRAM:
IDEX – Identity Exploration – Analýza štruktúry osobnej identity.

Autor: prof. Peter Weinreich, Ulster University, Severné Írsko, Veľká Británia.

VAROVANIE:
Problematika zisťovania identity a identifikácií osoby je príťažlivá.
Okrem toho je to však problematika zložitá. 

Tejto zložitosti „vyhovel“ prof. Peter Weinreich tak, že vyhotovil zložitý nástroj na zisťovanie metodiky. Kto očakáva, že touto metodikou dostane jednoduché škály s jednoduchým vyhodnotením a zistením celkového skóre, bude určite sklamaný/á. 

Výskum s IDEXom:
-	predpokladá zvládnuť a porozumieť komplikovanú (počítačovú) stavbu metodiky,
-	s jej komplikovanou teóriou a terminológiou vytvorenou autorom;
-	vyžaduje si usilovné štúdium a podrobné poznanie metodiky (podobne, možno viac ako pri Q-metodológii);
-	je náročný aj pre účastníkov/čky výskumu: vyžaduje porozumenie inštrukcie, schopnosť nadhľadu, ochotu a najmä trpezlivosť pri opakovanom vyplňovaní opakujúcich sa „entít“;
-	výskumník/čka okrem toho potrebuje dobre porozumieť obsahu svojej témy, ktorú skúma, musí vedieť rozhodnúť či je IDEX pre túto tému vhodný, a vedieť zostaviť konkrétny inštrument IDEXu tak, aby pokryl relevantné aspekty témy;
-	musí poznať teórie identity, a najmä Weinreichovu integrujúcu „Analýzu identity“, aby vedel/a interpretovať výsledky.

Oboznamovať sa s IDEXom má význam, ak je výskumník/čka ochotná vynaložiť značnú námahu (obvykle táto práca a námaha je vyššia než ako sa žiada u ročníkových prác; pre práce diplomové je primeraná u ľudí ambicióznych, náročných na seba a precíznych), a ak je perspektíva dlhodobejšieho používania tejto metodiky.

Na druhej strane je výskum s IDEXom určite odmeňujúci. Umožní odhaliť také súvislosti problematiky, ktoré výskumník/čka nemusí predvídať alebo nedokáže predvídať, lebo ich prinesú len empirické údaje. Komplexným a komplikovaným vyvodzovaním ukazovateľov ide účastníkom/čkam v skúmaní ich presvedčení doslova „pod kožu“. Poskytne v každom prípade množstvo výsledkov, takže o „produktívnosť“ výskumu sa netreba obávať.

Opis IDEXu:
Počítačový program je účastníkovi/čke výskumu alebo klientovi/ke administrovaný v podobe posudzovacích hárkov prezentovaných na obrazovke počítača alebo vytlačených na papier. Program umožňuje vytvoriť pre každého účastníka/ku osobitný jedinečný zoznam hodnotených ľudí a hodnotiace vyjadrenia podľa jeho osobného kontextu, cieľov výskumu, potrieb psychodiagnostického stretnutia. Vytváranie zoznamu hodnotených ľudí a hodnotiacich vyjadrení je samo osebe tvorivou činnosťou. 

Výsledkom počítačového spracovania účastníkom/čkou vyplnených posudzovacích hárkov sú nasledovné ukazovatele identity (dodané počítačom):
-	Hodnotenie seba a iných
-	Idealistická identitikácia
-	Kontraidentifikácia
-	Empatická identifikácia
-	Zaangažovanie sa v hodnotení iných
-	Konflikt v identifikácii
-	Štrukturálna sila konštruktov – konzistencia alebo stabilita ich hodnotiacich konotácií.
Ďalšie ukazovatele umožňujú vysúdiť práve prebiehajúce zmeny identity a globálne charakteristiky identity.

ZÁKLADNÉ DETAILNÉ INFORMÁCIE O METODIKE IDEX DOSTUPNÉ V SLOVENČINE:

BAČOVÁ, V. (1998): Možnosti zisťovania identity: metodika IDEX. Československa psychologie, 42, 5, 449-461. ISSN 0009-062X  (The possibilities of personal identity assessment: the IDEX (Identity Exploration) method)

PUBLIKOVANÉ VÝSKUMY, V KTORÝCH BOLA PRE ZBER DÁT POUŽITÁ METODIKA IDEX:

BAČOVÁ, V. (1996): Etnická identita a historické zmeny. Výskum obyvateľov vybraných obcí Slovenska. Slovak Academy Publishing House - Veda, Bratislava. 200 pp. ISBN 80-224-0472-1 (Ethnic identity and historical changes. The study of inhabitants of the selected municipalities in Slovakia.)

BAĆOVÁ, V. (1997): Primordiálny versus inštrumentálny základ etnickej a národnej identity. Československa psychologie, 41, 4, 303-313. ISSN 0009-062X  (Primordial versus instrumental basis of ethnic and national identity.)

BAČOVÁ, V. (1999):  Ethnic/political identity and beliefs about ethnicity among academics in Slovakia. Studia Psychologica, 41, 2, 151-166. ISSN 0039-3320

BAČOVÁ, V., MIKULAŠkovÁ, G. (2000): Rodové presvedčenia a rodové identifikácie adolescentnych chlapcov a dievčat. Ceskoslovenska psychologie, 44, 1, 26-44. ISSN 0009-062X  (Gender beliefs and gender identifications in adolescent boys and girls.)

BaCovA, V. (2000): Differences in normative gender beliefs in groups of adolescent boys and girls. Studia Psychologica, 42, 3, 261-266. ISSN 0039-3320

BAČOVÁ, V., MIKUŠOVÁ, E. (2001): Sociálne normy o postavení mužov a žien vo svete práce – pohľad adolescentov a adolescentiek. Psychologie v ekonomické praxi, 36, 3-4, 119-134. ISSN 0033-300X  (Social norms about status of men and women in job field)

UKONČENÉ DIPLOMOVÉ PRÁCE, V KTORÝCH BOLA PRE ZBER DÁT POUŽITÁ METODIKA IDEX (COMPLETED THESES USING ISA):

MIKULÁŠkovÁ, G. (1999): Osobna identita adolescenta a adolescentky v súvislosti s utváraním predstavy o role muža a ženy v rodine. (Personal identity of adolescent boy and adolescent girl in connection with man and woman family roles construction.) 
Deposited at the Philosophical Faculty, the Presov University, Presov, Slovakia. 

MIKUŠOVÁ, E. (2000): Rodové očakávania adolescentov na postavenie muža a ženy na pracovnom trhu. (Gender expectations in adolescents about men and women position at labour market.) 
Deposited at the Philosophical Faculty, Presov University, Presov, Slovakia.

ZAŤKOVÁ, L. (2001): Osobnost a identita odmietaného dieťaťa. (Personality and Identity of Rejected Child).
Deposited at the Pedagogical Faculty, Komensky University, Bratislava, Slovakia.

Kosice, February 2004.